“Ons sien nog nie dat die regering iets aan die verbod doen nie, ondanks al die leë beloftes dat hulle na die burgery se versoeke luister en dit oorweeg. Ondernemings kan nie in dié stadium swak besluite van die regering se kant af bekostig nie. Ons eis ook ŉ goeie verduideliking waarom hulle dié besluite neem,” sê Ackerman.
Die handelgroep het in ŉ afsonderlike verklaring gesê die nodige veiligheidsmaatreëls wat hy in sy winkels oor die hele land ingestel het, het ŉ verdere invloed op sy wins gehad. Die maatreëls sluit in die beperking op die aantal kliënte per winkel, die tydelike sluiting van winkels nadat personeellede besmet is en die beperkings op die verkoop van sekere goedere.
Die handelgroep het sy aandeelhouers in Mei in kennis gestel dat sy kernwins per aandeel vir die jaar laer gaan wees. Ackerman het gesê die maatskappy sal hierdie voorspelling later vanjaar weer hersien.
Dan is dit tyd dat die unies gaan toi-toi by die regering en alles afbrand oor die inperking sonder einde (selfs al staan die herstelkoers op 70%)…